DOI: 10.14457/tu.the.2015.1055
title: ปัจจัยที่มีผลต่อความสำเร็จในการประชาสัมพันธ์ละครโทรทัศน์

description: การศึกษาวิจัย ปัจจัยที่มีผลต่อความสำเร็จในการประชาสัมพันธ์ละครโทรทัศน์ เล่มนี้ มีวัตถุประสงค์ในการวิจัยคือ 1) เพื่อศึกษาการดำเนินงานการประชาสัมพันธ์ละครโทรทัศน์ 2) เพื่อศึกษาปัจจัยที่มีผลต่อความสำเร็จในการประชาสัมพันธ์ละครโทรทัศน์ 3) เพื่อศึกษาปัญหาอุปสรรคในการประชาสัมพันธ์ละครโทรทัศน์ 4) เพื่อศึกษาแนวทางในการแก้ไขปัญหา อุปสรรคในการประชาสัมพันธ์ละครโทรทัศน์ โดยทำการเก็บรวบรวมข้อมูลจากผู้บริหารรับสูงและระดับกลางของสถานีวิทยุโทรทัศน์ไทยทีวีสีช่อง 3 และสถานีโทรทัศน์ดิจิตอลทีวีช่องวัน 31 ที่ชำนาญการและมีประสิทธิภาพในด้านการประชาสัมพันธ์ละครโทรทัศน์ด้วยการสัมภาษณ์แบบเจาะลึกจำนวน 4 คน เครื่องมือที่ใช้ในการวิจัยคือ การสัมภาษณ์แบบเจาะลึก (In-Depth Interview) รวมทั้งยังศึกษาจากเอกสาร (Documentary Research)  แนวคิด ทฤษฏีเกี่ยวกับปัจจัยที่มีผลในการประชาสัมพันธ์ละครโทรทัศน์ เพื่อวิเคราะห์ข้อมูลในการศึกษาการประชาสัมพันธ์ละครโทรทัศน์จากการศึกษาในประเด็นต่างๆ พบว่า1) การดำเนินงานประชาสัมพันธ์ละครโรทัศน์ของทั้ง 2 สถานี นักประชาสัมพันธ์มีการประชาสัมพันธ์ละครโทรทัศน์เริ่มตั้งแต่สถานีฯอนุมัติให้ผู้จัดได้เริ่มผลิตละครในเรื่องนั้นๆพร้อมศึกษาและวิเคราะห์บทประพันธ์ถึงจุดเด่นของตัวละครเพื่อนำไปวางแผนและดำเนินงานประชาสัมพันธ์ต่อไป โดยสามารถสรุปได้ 4 ขั้นตอนดังนี้ การแสวงหาข้อมูลและตีความบทประพันธ์ การวางแผนการประชาสัมพันธ์ การปฏิบัติงานประชาสัมพันธ์ และการประเมินผลการประชาสัมพันธ์2) ปัจจัยที่ผลต่อความสำเร็จในการประชาสัมพันธ์ละครโทรทัศน์ การดำเนินงานประชาสัมพันธ์ให้ละครโทรทัศน์ประสบความสำเร็จโดยมีจุดประสงค์เพื่อเผยแพร่ข่าวสาร สร้างการรับรู้ และความเคลื่อนไหวให้เป็นไปในทิศทางเดียวกันซึ่งเป็นกลยุทธ์ที่สำคัญที่ช่วยผลักดันให้ผลงานละครเป็นที่รู้จัก มีการแสดงความคิดเห็น ชื่นชม หรือ วิพากษ์วิจารณ์ เพื่อโน้มน้าวและกระตุ้นให้เกิดการรับชมละครโทรทัศน์มากยิ่งขึ้น โดยคำนึงถึงแผนประชาสัมพันธ์และการลงมือปฏิบัติตาม ซึ่งกระบวนการประชาสัมพันธ์ละครโทรทัศน์เหล่านี้ ต้องอาศัยปัจจัยสำคัญที่มีผลต่อความสำเร็จในการประชาสัมพันธ์ละครโทรทัศน์ สามารถสรุปได้ 4 ปัจจัยคือ ปัจจัยด้านผู้ส่งสาร ประกอบด้วย ปัจจัยด้านผู้ผลิต ปัจจัยด้านผู้จัดละครโทรทัศน์  ปัจจัยด้านผู้กำกับ  ปัจจัยด้านนักแสดง ล้วนแล้วแต่เป็นปัจจัยที่สำคัญในการขับเคลื่อนในปฏิบัติงานด้านประชาสัมพันธ์ละครโทรทัศน์ ในส่วนของปัจจัยด้านเนื้อหาข่าวสาร คือ เป็นอีกปัจจัยหนึ่งที่นักประชาสัมพันธ์ ซึ่งส่งข่าวสารผ่านไปยังสื่อมวลชนนั้น จะต้องดึงดูดความสนใจของผู้ชมหรือผู้อ่าน รวมไปทั้งแฟนคลับที่เห็นแล้วมีความสนใจมากยิ่งขึ้น และเนื้อหาข่าวสารก็ต้องมีความแปลกใหม่ เพื่อที่ปรากฏต่อสายตาผู้ชมและทำให้ผู้ชมนั้นเกิดความคล้อยตามและจดจำ ปัจจัยด้านช่องทางในการนำเสนอข่าวสาร คือ ทั้ง 2 สถานี มีช่องทางในการนำเสนอข่าวสารที่คล้ายกัน  โดยช่องทางในการนำเสนอข่าวสาร ซึ่งกล่าวได้ว่าเป็นปัจจัยที่สำคัญที่ผลต่อความสำเร็จในการประชาสัมพันธ์ละครโทรทัศน์ คือการใช้ช่องทางในการสื่อสารครอบคลุมทุกสื่อ ไม่ว่าจะเป็นสื่อหนังสือพิมพ์ สื่อนิตยสาร รายการข่าวบันเทิงทางโทรทัศน์ และเว็ปไซต์ต่างๆ นักประชาสัมพันธ์จึงได้ทำการ นำเสนอข่าวสารผ่านช่องทางที่หลากหลายเพื่อที่จะให้ข่าวสารนั้นได้เผยแพร่ไปให้ได้เยอะที่สุด และ ปัจจัยด้านผู้ชมละครโทรทัศน์   ในด้านความนิยมในสังคมโซเชียลเน็ตเวิร์ค การที่ละครออกอากาศมาแล้วนั้น กลายเป็นที่นิยมและกล่าวถึงจนเป็นกระแสที่โด่งดังในสังคมโซเชียลถือว่าเป็นอีกปัจจัยหนึ่งที่จะทำให้การประชาสัมพันธ์นั้นประสบความสำเร็จ ด้วยเนื้อหาของละคร รวมทั้งนักแสดง ทั้งที่เป็นองค์ประกอบส่วนต่างๆที่ผลิตออกมาเป็นละครโทรทัศน์แล้วได้รับกระแสตอบเป็นอย่างรับดี3) ปัญหาอุปสรรคในการประชาสัมพันธ์ละครโทรทัศน์  ในการดำเนินงานด้านการประชาสัมพันธ์ละครโทรทัศน์เป็นงานที่ใช้ความสามารถหลายๆด้านประกอบกัน ไม่ว่าจะเป็นการเขียนข่าวประชาสัมพันธ์ ความร่วมมือจากสื่อมวลชนในการเผยแพร่ข่าวประชาสัมพันธ์ในหน้าบันเทิงของหนังสือพิมพ์รายวัน แม้ว่าการประชาสัมพันธ์ถือว่าสามารถดำเนินการได้ผลที่น่าพอใจ แต่ก็ยังมีปัญหาอีกหลายประการที่เป็นอุปสรรคในการดำเนินงานประชาสัมพันธ์ สามารถแบ่งออกได้ 2 ข้อดังนี้ ปัญหาและอุปสรรคด้านการดำเนินงาน ปัญหาอุปสรรคและการดำเนินงานของทั้ง2สถานี เป็นอีกปัญหาหนึ่งที่ทีมประชาสัมพันธ์จะต้องพบเจอในขณะที่มีการถ่ายทำละครมาโดยตลอด ด้านนักแสดง ด้านข่าวโจมตีของสถานี ด้านข่าวลือต่างๆ หรือแม้กระทั่งสภาพอากาศที่ไม่เอื้ออำนวยต่อการถ่ายทำ และ ปัญหาอุปสรรคด้านการนำเสนอข่าวละครโทรทัศน์ นักประชาสัมพันธ์ของทั้งสองสถานี มีการทำงานที่เป็นส่วนคล้ายกัน จึงต้องมีประเด็นข่าวที่หลากหลาย ในการนำเสนอข่าวกับสื่อมวลชนเพื่อให้ได้มีพื้นที่บนหน้าหนังสือพิมพ์ และ ด้านการนำเสนอทางรายการข่าวบันเทิง เนื่องจากพบว่าปัญหาส่วนใหญ่จะต้องมีประเด็นข่าวที่แตกต่างกัน4) แนวทางในการแก้ไขปัญหา อุปสรรคในการประชาสัมพันธ์ละครโทรทัศน์ การดำเนินงานของนักประชาสัมพันธ์ของทั้ง 2 สถานี ต้องใช้ความสามารถหลายๆด้านประกอบกันไม่ว่าจะเป็นด้านความร่วมมือจากสื่อมวลชนในการเผยแพร่ข่าวประชาสัมพันธ์ในหน้าบันเทิงของหนังสือพิมพ์รายวันรวม ด้านนักแสดง ด้านผู้กำกับ หรือ ด้านผู้จัด และองค์ประกอบอื่นๆในการผลิตละครเพื่อที่จะให้การประชาสัมพันธ์ละครโทรทัศน์เกิดผลสำเร็จ นักประชาสัมพันธ์จึงต้องหารูปแบบแนวทางการแก้ไขอุปสรรคที่เกิดขึ้นของนักประชาสัมพันธ์ ให้ภาพลักษณ์ต่างๆ เป็นไปในทิศทางที่ดี แนวทางแก้ไขด้านการดำเนินงานประชาสัมพันธ์ละครโทรทัศน์  จึงจำเป็นต้องหาแนวทางแก้ไขในการดำเนินงานมาเป็นปัจจัยสำคัญเพื่อให้งานประชาสัมพันธ์นั้นออกมาสำเร็จตามวัตถุประสงค์ที่ตั้งไว้ นักประชาสัมพันธ์ไม่ควรนำภาพข่าวที่รุนแรง หรือ โป๊เปลือย มานำเสนอส่งข่าวให้กับสื่อมวลชน และ แนวทางแก้ไขด้านการบริหารจัดการเวลาในการประชาสัมพันธ์ละครโทรทัศน์ นักประชาสัมพันธ์ละครโทรทัศน์ จะต้องเพิ่มความน่าสนใจของนักแสดงด้วยการโปรโมทให้มากยิ่งขึ้นในกรณีที่เวลาของนักแสดงไม่สามารถมาร่วมงานประชาสัมพันธ์ได้ จึงจำเป็นต้องหาแนวทางแก้ไขในการดำเนินงานให้ได้โดยทันท่วงทีเพื่อให้งานประชาสัมพันธ์นั้นออกมาสำเร็จตามวัตถุประสงค์ที่ตั้งไว้คำสำคัญ: การดำเนินงาน, ปัจจัย, ปัญหาอุปสรรค, แนวทางแก้ไข